CELEX: 32020R1318
Language: hr
Date: 2020-09-22 00:00:00
Title: Provedbena uredba Komisije (EU) 2020/1318 оd 22. rujna 2020. o izmjeni provedbenih uredaba (EU) 2020/21 i (EU) 2020/194 u pogledu datumâ početka primjene kao odgovor na pandemiju bolesti COVID-19

23.9.2020   
               
               
                  HR
               
               
                  Službeni list Europske unije
               
               
                  L 309/4
               
            
         PROVEDBENA UREDBA KOMISIJE (EU) 2020/1318
         оd 22. rujna 2020.
         o izmjeni provedbenih uredaba (EU) 2020/21 i (EU) 2020/194 u pogledu datumâ početka primjene kao odgovor na pandemiju bolesti COVID-19
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost (1), a posebno njezin članak 47.l točke (a), (b) i (c),
         budući da:
         
                     (1)
                  
                  
                     Provedbenom uredbom Komisije (EU) br. 79/2012 (2) utvrđuju se detaljna pravila za provedbu pojedinih odredaba Uredbe (EU) br. 904/2010 o administrativnoj suradnji i suzbijanju prijevare u području poreza na dodanu vrijednost. U skladu s člankom 7. stavkom 2. točkom (d) Provedbene uredbe (EU) br. 79/2012, kako je izmijenjena Provedbenom uredbom (EU) 2020/21 (3), Komisija omogućuje da internetski portal bude dostupan onim državama članicama koje, među ostalim, odaberu od 1. siječnja 2021. objaviti porezne stope primjenjive na isporuke robe i usluga iz članka 47.g drugog stavka Uredbe (EU) br. 904/2010.
                  
               
                     (2)
                  
                  
                     Provedbenom uredbom Komisije (EU) br. 815/2012 (4) utvrđuju se detaljna pravila za primjenu Uredbe (EU) br. 904/2010 u vezi posebnih programa za porezne obveznike koji nemaju poslovni nastan, a isporučuju telekomunikacijske usluge, usluge radijskog i televizijskog emitiranja ili elektroničke usluge osobama koje nisu porezni obveznici. Provedbena Uredba (EU) br. 815/2012 stavlja se izvan snage i zamjenjuje s učinkom оd 1. siječnja 2021. Provedbenom Uredbom Komisije (EU) 2020/194 (5) kako bi se u obzir uzelo prošireno područje primjene posebnih odredaba za porezne obveznike koji isporučuju usluge osobama koje nisu porezni obveznici, prodaju robu na daljinu ili izvršavaju određene isporuke robe na domaćem tržištu. Međutim, u pogledu podnošenja i ispravaka prijava PDV-a u vezi s isporukama usluga koje su obuhvaćene posebnim odredbama navedenima u Provedbenoj uredbi Komisije (EU) br. 815/2012 i koje su izvršene prije 1. siječnja 2021. ta se provedbena uredba nastavlja primjenjivati do 10. veljače 2024. Time se osigurava da se važeći korektivni mehanizam i dalje primjenjuje na isporuke izvršene prije 1. siječnja 2021. Ispravci prijava PDV-a mogu se izvršiti u roku od tri godine od datuma podnošenja izvorne prijave.
                  
               
                     (3)
                  
                  
                     Te su izmjene uvedene kako bi se u obzir uzelo proširenje posebnih programa utvrđenih u glavi XII. poglavlju 6. Direktive Vijeća 2006/112/EZ (6) uvedeno direktivama Vijeća (EU) 2017/2455 (7) i (EU) 2019/1995 (8) te odgovarajuće izmjene Uredbe (EU) br. 904/2010 uvedene Uredbom Vijeća (EU) 2017/2454. (9)
                     
                  
               
                     (4)
                  
                  
                     Izbijanje krize povezane s pandemijom bolesti COVID-19, koja teško pogađa sve države članice i obvezuje ih da što prije poduzmu hitne mjere na nacionalnoj razini preraspodjelom sredstava za druge potrebe, nekim državama članicama otežava uvođenje potrebnih informatičkih sustava za provedbu i primjenu tih promjena od 1. siječnja 2021. U skladu s tim Odlukom Vijeća (EU) 2020/1109 (10) i Uredbom Vijeća (EU) 2020/1108 (11) rokovi za provedbu izmjena glave XII. poglavlja 6. Direktive 2006/112/EZ i Uredbe (EU) br. 904/2010 odgođeni su za šest mjeseci, do 1. srpnja 2021.
                  
               
                     (5)
                  
                  
                     Kako bi se provedbene uredbe (EU) 2020/21 i (EU) 2020/194 primjenjivale od istog datuma kao i izmijenjene odredbe glave XII. poglavlja 6. Direktive 2006/112/EZ i Uredbe (EU) br. 904/2010, te provedbene uredbe trebale bi se primjenjivati od 1. srpnja 2021.
                  
               
                     (6)
                  
                  
                     Ujedno je potrebno pojasniti da se informacije navedene u polju 21 stupca E Priloga I. Provedbenoj uredbi (EU) 2020/194, koje posrednik treba dostaviti nakon registracije, odnose samo na moguće prethodne identifikacijske brojeve kojima se tom subjektu omogućuje da djeluje kao posrednik.
                  
               
                     (7)
                  
                  
                     Provedbene uredbe (EU) 2020/21 i (EU) 2020/194 trebalo bi stoga na odgovarajući način izmijeniti.
                  
               
                     (8)
                  
                  
                     Mjere propisane ovom Uredbom u skladu su s mišljenjem Stalnog odbora za administrativnu suradnju,
                  
               DONIJELA JE OVU UREDBU:
         
            Članak 1.
            Izmjene Provedbene uredbe (EU) 2020/21
            Provedbena uredba (EU) 2020/21 mijenja se kako slijedi:
            
                        1.
                     
                     
                        članak 1. zamjenjuje se sljedećim:
                        
                           „Članak 1.
                           U članku 7. stavku 2. Provedbene Uredbe (EU) br. 79/2012 točka (d) zamjenjuje se sljedećim:
                           
                                       „(d)
                                    
                                    
                                       od 1. srpnja 2021. porezne stope primjenjive na isporuke robe i usluga u skladu s posebnim odredbama predviđenima u glavi XII. poglavlju 6. Direktive 2006/112/EZ i u članku 47.g drugom stavku Uredbe (EU) br. 904/2010.””;
                                    
                                 
                     
                  
                        2.
                     
                     
                        u članku 2. drugi stavak zamjenjuje se sljedećim:
                        „Primjenjuje se od 1. srpnja 2021.”.
                     
                  
         
            Članak 2.
            Izmjene Provedbene uredbe (EU) 2020/194
            Provedbena uredba (EU) 2020/194 mijenja se kako slijedi:
            
                        1.
                     
                     
                        članak 7. zamjenjuje se sljedećim:
                        
                           „Članak 7.
                           Stavljanje izvan snage
                           Provedbena uredba Komisije (EU) br. 815/2012 stavlja se izvan snage s učinkom od 1. srpnja 2021.
                           Međutim, u pogledu podnošenja i ispravaka prijava PDV-a u vezi s isporukama usluga koje su obuhvaćene bilo kojom od posebnih odredaba navedenih u Provedbenoj uredbi Komisije (EU) br. 815/2012 i koje su izvršene prije 1. srpnja 2021. ta se provedbena uredba nastavlja primjenjivati do 10. kolovoza 2024.”;
                        
                     
                  
                        2.
                     
                     
                        u članku 8. drugi stavak zamjenjuje se sljedećim:
                        „Primjenjuje se od 1. srpnja 2021.”;
                     
                  
                        3.
                     
                     
                        Prilog I. mijenja se kako slijedi:
                        
                                    (a)
                                 
                                 
                                    polje 21 stupca E zamjenjuje se sljedećim:
                                    „Broj ili brojevi posrednika koje je dodijelila država članica identifikacije u skladu s člankom 369.q stavkom 2. Direktive 2006/112/EZ ako je posrednik prethodno djelovao u tom svojstvu”;
                                 
                              
                                    (b)
                                 
                                 
                                    bilješka 13. zamjenjuje se sljedećom:
                                    
                                                „(13)
                                             
                                             
                                                Datum početka primjene odredbe identičan je datumu u polju 19 stupca D, a u slučaju predregistracije u skladu s člankom 2. trećim stavkom Provedbene uredbe Vijeća (EU) 2019/2026 ne može biti raniji od 1. srpnja 2021.”
                                             
                                          
                              
                  
         
            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. rujna 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 12.10.2010., str. 1.
         
         
            (2)  Provedbena uredba Komisije (EU) br. 79/2012 od 31. siječnja 2012. o utvrđivanju detaljnih pravila za provedbu pojedinih odredaba Uredbe Vijeća (EU) br. 904/2010 o administrativnoj suradnji i suzbijanju prijevare u području poreza na dodanu vrijednost (SL L 29, 1.2.2012., str. 13.).
         
            (3)  Provedbena uredba Komisije (EU) 2020/21 оd 14. siječnja 2020. o izmjeni Provedbene uredbe (EU) br. 79/2012 o utvrđivanju detaljnih pravila za provedbu pojedinih odredaba Uredbe Vijeća (EU) br. 904/2010 o administrativnoj suradnji i suzbijanju prijevare u području poreza na dodanu vrijednost (SL L 11, 15.1.2020., str. 1).
         
            (4)  Provedbena uredba Komisije (EU) br. 815/2012 od 13. rujna 2012. o utvrđivanju detaljnih pravila za primjenu Uredbe Vijeća (EU) br. 904/2010 u vezi posebnih programa za porezne obveznike koji nemaju poslovni nastan, a isporučuju telekomunikacijske usluge, usluge radijskog i televizijskog emitiranja ili elektroničke usluge osobama koje nisu porezni obveznici (SL L 249, 14.9.2012., str. 3.).
         
            (5)  Provedbena Uredba Komisije (EU) 2020/194 оd 12. veljače 2020. o utvrđivanju detaljnih pravila za primjenu Uredbe Vijeća (EU) br. 904/2010 u pogledu posebnih odredaba za porezne obveznike koji isporučuju usluge osobama koje nisu porezni obveznici, prodaju robu na daljinu ili izvršavaju određene isporuke robe na domaćem tržištu (SL L 40, 13.2.2020., str. 114.).
         
            (6)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (7)  Direktiva Vijeća (EU) 2017/2455 od 5. prosinca 2017. o izmjeni Direktive 2006/112/EZ i Direktive 2009/132/EZ u pogledu određenih obveza u vezi s porezom na dodanu vrijednost za isporuku usluga i prodaju robe na daljinu (SL L 348, 29.12.2017., str. 7.).
         
            (8)  Direktiva Vijeća (EU) 2019/1995 od 21. studenoga 2019. o izmjeni Direktive 2006/112/EZ u pogledu odredaba koje se odnose na prodaju robe na daljinu i određene isporuke robe na domaćem tržištu (SL L 310, 2.12.2019., str. 1.).
         
            (9)  Uredba Vijeća (EU) 2017/2454 od 5. prosinca 2017. o izmjeni Uredbe (EU) br. 904/2010 o administrativnoj suradnji i suzbijanju prijevare u području poreza na dodanu vrijednost (SL L 348, 29.12.2017., str. 1.)
         
            (10)  Odluka Vijeća (EU) 2020/1109 od 20. srpnja 2020. o izmjeni direktiva (EU) 2017/2455 i (EU) 2019/1995 u pogledu datumâ prenošenja i početka primjene kao odgovor na pandemiju bolesti COVID-19 (SL L 244, 29.7.2020., str. 3.).
         
            (11)  Uredba Vijeća (EU) 2020/1108 od 20. srpnja 2020. o izmjeni Uredbe (EU) 2017/2454 u pogledu datumâ početka primjene kao odgovor na pandemiju bolesti COVID-19 (SL L 244, 29.7.2020., str. 1.).